ΓΡΑΠΤΗ ΕΡΩΤΗΣΗ E-2810/01

υποβολή: Stavros Xarchakos (PPE-DE) προς την Επιτροπή

(10 Οκτωβρίου 2001)

Θέμα: Πολιτική της Ε.Ε. σε θέματα πολιτισμού

Η Δ/νση Ε.Α.C. (Εκπαίδευση και Πολιτισμός) της Επιτροπής στελεχώνεται από αξιόλογους, σε γενικές γραμμές, μόνιμους, εκτάκτους και επικουρικούςπαλλήλους. Η Επίτροπος κ. Ρέντινγκ έχει αποδείξει ότι διαθέτει ιδιαίτερη ευαισθησία στην προστασία της πολιτιστικής κληρονομιάς της Ευρώπης και δεν έχει ευθύνη για τη

διάρθρωση και τη δομή του προσωπικού της Γενικής Δ/νσης που εποπτεύει, το οποίο, εν πολλοίς, προϋπήρχε της ανάληψης των καθηκόντων της. Εντούτοις, παρά τις προσπάθειες που γίνονται,πάρχει η αίσθηση ότι πολλές φορές η Επιτροπή αναλώνεται σε συνεχή συζήτηση των οικονομικών πτυχών του πολιτισμού και περιορισμένη σημασία δίνεται στην ανάδειξη των κοινών στοιχείων (ήθη, έθιμα, παραδόσεις, ιστορία, γλωσσικά χαρακτηριστικά κλπ.) που ενώνουν τους λαούς των χωρών-μελών, κάτι που θα συνεισέφερε τα μέγιστα στην ανάδειξη της ευρωπαϊκής πολιτιστικής ταυτότητας.

Θα μπορούσε να με πληροφορήσει η Επιτροπή το πόσοι εθνολόγοι, ιστορικοί, αρχαιολόγοι, κοινωνιολόγοι, ανθρωπολόγοι και φιλόλογοι εργάζονται στη Γενική Δ/νση Ε.Α.C. και ποιο είναι το ποσοστό αυτών των ειδικοτήτων εν σχέσει με το συνολικό αριθμό των μόνιμων, εκτάκτων και επικουρικώνπαλλήλων που εργάζονται στην εν λόγω Γενική Δ/νση·

Είναι προαπαιτούμενο για την απασχόληση κάποιου στελέχους στη Γενική Δ/νση Ε.Α.C. να έχει ακαδημαϊκό ή επαγγελματικόπόβαθρο συναφές με τις παραπάνω ειδικότητες·

Απάντηση της κ. Reding εξ ονόματος της Επιτροπής

(5 Δεκεμβρίου 2001)

Οι μορφές δράσης της Κοινότητας στον πολιτιστικό τομέα ορίζονται από τη συνθήκη ΕΚ (και ειδικότερα το άρθρο 151 -πρώην άρθρο 128) ως εξής:

- ενθάρρυνση της πολιτιστικής συνεργασίας μεταξύ κρατών μελών·

- υποστήριξη και συμπλήρωση (μέσω χρηματοδοτικήςποστήριξης και εάν είναι αναγκαίο) της δράσης των κρατών μελών στους ακόλουθους τομείς:

1. βελτίωση της γνώσης και της διάδοσης του πολιτισμού και της ιστορίας των ευρωπαϊκών λαών·

2. διατήρηση και προστασία της πολιτιστικής κληρονομιάς ευρωπαϊκής σημασίας·

3. μη εμπορικές πολιτιστικές ανταλλαγές·

4. καλλιτεχνική και λογοτεχνική δημιουργία, συμπεριλαμβανομένου του οπτικοακουστικού τομέα.

Η Επιτροπή θέτει σε εφαρμογή αυτούς τους στόχους κυρίως με την εκτέλεση του προγράμματος Πολιτισμός 2000 (το οποίο θεσπίσθηκε με απόφαση του Κοινοβουλίου και του Συμβουλίου) καθώς και με τηνποστήριξη και ενθάρρυνση του προβληματισμού για πολιτιστικά θέματα σε διάφορους τομείς(1).

Η Επιτροπή είναι καθ'όλα έτοιμη να εκτελέσει αυτά τα καθήκοντα. Όσον αφορά ειδικότερα το πρόγραμμα Πολιτισμός 2000, πρέπει να εξασφαλίσει την καλή εκτέλεση και διοικητική διαχείρισή του.

Εξ άλλου, στο πλαίσιο της διαχείρισης του ίδιου προγράμματος, η Επιτροπή, ιδίως κατά την επιλογή και αξιολόγηση των σχεδίων, απευθύνεται σε εμπειρογνώμονες διαφόρων επιστημονικών ειδικοτήτων που επιλέγονται βάσει καταλόγων παρεχόμενων από τα κράτη μέλη(2).

Πέραν αυτού, στο πλαίσιο της ενθάρρυνσης του προβληματισμού για τα πολιτιστικά, η Επιτροπή διαβουλεύεται τακτικά με τους πολιτιστικούς παράγοντες όλης της ευρύτερης Ευρώπης. Αυτή τη στιγμή π.χ. οργανώνει φόρουμ για την πολιτιστική συνεργασία στην Ευρώπη το οποίο θα διεξαχθεί στις Βρυξέλλες στις 21 και 22 Νοεμβρίου 2001.

(1) http://europa.eu.int/comm/culture/index_fr.html.

(2) Έτσι π.χ. κατά την τελευταία διετία (2000 και 2001) η Επιτροπή έλαβε τη γνώμη 120 εμπειρογνωμόνων σε διάφορους τομείς (τέχνες του θεάματος, πλαστικές και οπτικές τέχνες, λογοτεχνία, λογοτεχνική μετάφραση, πολιτιστική κληρονομιά, πολιτιστική ιστορία, κ.τ.λ.).